Document ID: 32010R1062

KOMISJONI DELEGEERITUD MÄÄRUS (EL) nr 1062/2010,
28. september 2010,
millega täiendatakse Euroopa Parlamendi ja nõukogu direktiivi 2010/30/EL seoses televiisorite energiamärgistusega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 19. mai 2010. aasta direktiivi 2010/30/EL energiamõjuga toodete energia- ja muude ressursside tarbimise näitamise kohta märgistuses ja ühtses tootekirjelduses, (1) eriti selle artiklit 10,
ning arvestades järgmist:
(1)
Direktiivis 2010/30/EL nõutakse, et komisjon võtaks vastu delegeeritud õigusaktid selliste toodete energiamärgistuse kohta, millel on märkimisväärne energiasäästupotentsiaal ja suur tõhususnäitajate erinevus sama funktsionaalsuse korral.
(2)
Televiisorites kasutatud elekter moodustab märkimisväärse osa liidu kodude elektrinõudlusest ja võrdväärse funktsionaalsusega televiisoritel on energiatõhusus väga erinev. Televiisorite energiatõhusust on võimalik oluliselt parandada. Sellest tulenevalt peaksid televiisorite kohta kehtima energiamärgistuse nõuded.
(3)
Tuleks kehtestada ühtlustatud sätted televiisorite energiatõhususe ja -tarbimise näitamiseks märgistuses ja ühtses tootekirjelduses, et pakkuda tootjatele stiimuleid televiisorite energiatõhususe parandamiseks, julgustada lõppkasutajaid ostma energiatõhusaid mudeleid, vähendada kõnealuste toodete elektritarbimist ja aidata kaasa siseturu toimimisele.
(4)
Käesoleva määruse ja komisjoni 22. juuli 2009. aasta määruse (EÜ) nr 642/2009 (millega rakendatakse Euroopa Parlamendi ja nõukogu direktiivi 2005/125/EÜ seoses televiisorite ökodisaini nõuetega) (2) ühise mõju tulemusena on võimalik 2020. aastaks saavutada aastane elektrisääst 43 TWh, võrreldes olukorraga, kus meetmeid ei võeta.
(5)
Märgisel kajastatava teabe saamiseks tuleks kasutada usaldusväärseid, täpseid ja korratavaid mõõtmismenetlusi, mille puhul võetakse arvesse üldtunnustatult parimaid mõõtmismeetodeid ning Euroopa Parlamendi ja nõukogu 22. juuni 1998. aasta direktiivi 98/34/EÜ (millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord) (3) I lisas nimetatud Euroopa standardiasutuste vastu võetud harmoneeritud standardeid, kui need on olemas.
(6)
Käesolevas määruses tuleks täpsustada televiisorite märgise ühetaoline kujundus ja sisu.
(7)
Lisaks sellele tuleks käesolevas määruses kindlaks määrata televiisorite tehniliste dokumentide ja tootekirjelduse nõuded.
(8)
Käesolevas määruses tuleks samuti määrata kindlaks televiisorite mis tahes kujul kaugmüügi korral, reklaammaterjalides ja tehnilistes reklaammaterjalides esitatava teabe nõuded.
(9)
Energiatõhusate televiisorite tootmise edendamiseks peab kõrgematele energiatõhususe klassidele vastamise võimalusega televiisoreid turule toovatel televiisorite tarnijatel olema võimalus lisada kõnealuseid klasse väljendavad märgised enne kõnealuste klasside kohustusliku esitamise tähtpäeva.
(10)
Tehnika arengut arvesse võttes tuleks sätestada võimalus käesoleva määruse läbivaatamiseks,
ON VASTU VÕTNUD KÄESOLEVA MÄÄRUSE:
Artikkel 1
Sisu
Käesolevas määruses kehtestatakse televiisorite märgistamise ja täiendava tootekirjelduse esitamise nõuded.
Artikkel 2
Mõisted
Lisaks direktiivi 2010/30/EÜ artiklis 2 sätestatud mõistetele kasutatakse järgmisi mõisteid:
1) „televiisor”- televisioonivastuvõtja või televiisorimonitor;
2) „televisioonivastuvõtja”- peamiselt audiovisuaalsete signaalide vastuvõtmiseks ja kuvamiseks kavandatud toode, mis viiakse turule ühe mudeli- või süsteeminimetuse all ning mis koosneb järgmistest osadest:
3) „televiisorimonitor”- toode, mis on kavandatud kuvama sisseehitatud ekraanil eri allikatest pärinevat videosignaali, sealhulgas televisioonisignaali, ja mis valikuliselt juhib ja taasesitab sellistest välisallikatest tulevaid audiosignaale ning mis on ühendatud standarditud videoliidesega, nagu RCA-liides (komponentvideo, komposiitvideo), SCART-liides, HDMI-liides ja tulevased traadita side standardid (välja arvatud sellised standardimata videoliidesed nagu DVI ja SDI), kuid millega ei saa vastu võtta ega töödelda edastussignaale;
4) „sisselülitatud seisund”- seisund, mille puhul televiisor on ühendatud võrgutoiteallikaga ning toodab heli ja pilti;
5) „kodukasutuse seisund”- televiisori seadistus, mida tootja soovitab tavapärase kodukasutuse jaoks;
6) „ooteseisund”- seisund, milles seade on ühendatud võrgutoiteallikaga, sõltub sellest saadavast energiast, et talitleda nõuetekohaselt, ning tagab ainult järgmised funktsioonid, mis võivad jääda kestma määramata ajaks:
7) „väljalülitatud seisund”- seisund, milles seade on ühendatud võrgutoiteallikaga ega võimalda ühtegi funktsiooni; see sisaldab ka järgmist:
8) „taasaktiveerimisfunktsioon”- funktsioon, mis hõlbustab muude seisundite, sealhulgas sisselülitatud seisundi aktiveerimist, kasutades eemal asuvat lülitit, sealhulgas kaugjuhtimispulti, sisemist andurit ja taimerit lisafunktsioonide, sealhulgas sisselülitatud seisundi kasutamist võimaldavasse seisundisse;
9) „teabe või seisundi kuvamine”- pidev funktsioon, mis annab teavet või kuvab seadme seisundit, sealhulgas kella;
10) „esmamenüü”- tootja poolt eelnevalt kindlaks määratud televiisoriseadistused, mille hulgast televiisori kasutaja peab valima teatavad seadistused televiisori esmakordsel käivitamisel;
11) „maksimaalse heleduse suhtarv”- vastavalt olukorrale kas televiisori kodukasutuse seisundi või tarnija määratud televiisori sisselülitatud seisundi maksimaalse heleduse ja televiisori sisselülitatud seisundi võimaliku maksimaalse heleduse suhe;
12) „müügikoht”- koht, kus televiisoreid esitletakse või pakutakse müügiks, rentimiseks või järelmaksuga müügiks;
13) „lõppkasutaja”- tarbija, kes ostab või eeldatavalt ostab televiisori.
Artikkel 3
Tarnijate kohustused
1. Tarnijad tagavad, et:
a)
iga televiisor tarnitakse V lisas sätestatud vormis ja seal esitatud teavet sisaldava trükitud märgisega;
b)
III lisas sätestatud tootekirjeldus muudetakse kättesaadavaks;
c)
IV lisas sätestatud tehnilised dokumendid muudetakse nõudmise korral liikmesriikide ametiasutustele ja komisjonile kättesaadavaks;
d)
konkreetse televiisorimudeli mis tahes reklaamis on esitatud energiatõhususe klass, kui reklaamis antakse energiaga seotud teavet või teavet hindade kohta;
e)
konkreetse televiisorimudeli mis tahes tehnilistes reklaammaterjalides, milles kirjeldatakse selle tehnilisi eriparameetreid, peab olema esitatud selle mudeli energiatõhususe klass.
2. Energiatõhususe klassid põhinevad energiatõhususe indeksil, mis arvutatakse vastavalt II lisale.
3. V lisas sätestatud märgist kasutatakse vastavalt järgmisele ajakavale:
a)
televiisorite puhul, mis tuuakse turule alates 30. novembrist 2011 ja mis kuuluvad energiatõhususe klassidesse
i)
A, B, C, D, E, F ja G, on märgised kooskõlas V lisa punktiga 1 või juhul, kui tarnijad seda asjakohaseks peavad, V lisa punktiga 2;
ii)
A+, on märgised kooskõlas V lisa punktiga 2;
iii)
A++, on märgised kooskõlas V lisa punktiga 3;
iv)
A+++, on märgised kooskõlas V lisa punktiga 4;
b)
televiisorite puhul, mis tuuakse turule alates 1. jaanuarist 2014. aastal ja mis kuuluvad energiatõhususe klassidesse A+, A, B, C, D, E ja F, peavad märgised olema kooskõlas V lisa punktiga 2 või juhul, kui tarnijad seda asjakohaseks peavad, V lisa punktiga 3;
c)
televiisorite puhul, mis tuuakse turule alates 1. jaanuarist 2017. aastal ja mis kuuluvad energiatõhususe klassidesse A++, A+, A, B, C, D ja E, peavad märgised olema kooskõlas V lisa punktiga 3 või juhul, kui tarnijad seda asjakohaseks peavad, V lisa punktiga 4;
d)
televiisorite puhul, mis tuuakse turule alates 1. jaanuarist 2020. aastal ja mis kuuluvad energiatõhususe klassidesse A+++, A++, A+, A, B, C ja D, peavad märgised olema kooskõlas V lisa punktiga 4.
Artikkel 4
Edasimüüjate kohustused
Edasimüüjad tagavad, et:
a)
müügikohas on iga televiisori esiküljel selgelt nähtav artikli 3 lõike 1 kohane märgis, mille tarnijad on kättesaadavaks teinud;
b)
müügiks, rendiks või järelmaksuga müügiks pakutavaid televiisoreid, mille puhul lõppkasutaja televiisorit eeldatavasti esitletuna ei näe, tuleb turustada koos tarnijate poolt kooskõlas VI lisaga esitatud teabega;
c)
konkreetse televiisorimudeli mis tahes reklaamis on esitatud energiatõhususe klass, kui reklaamis antakse energiaga seotud teavet või teavet hindade kohta;
d)
konkreetse televiisorimudeli mis tahes tehnilistes reklaammaterjalides, milles kirjeldatakse selle tehnilisi eriparameetreid, peab olema esitatud selle mudeli energiatõhususe klass.
Artikkel 5
Mõõtmismeetodid
Artiklite 3 ja 4 alusel esitatava teabe saamiseks kasutatakse usaldusväärseid, täpseid ja korratavaid mõõtmismenetlusi, mille puhul võetakse arvesse üldtunnustatult parimaid mõõtmismeetodeid, nagu on sätestatud VII lisas.
Artikkel 6
Turujärelevalve eesmärgil teostatav kontrollimenetlus
Liikmesriigid kohaldavad deklareeritud energiatõhususe klassi vastavuse hindamisel VIII lisas esitatud menetlust.
Artikkel 7
Läbivaatamine
Komisjon vaatab käesoleva määruse läbi seoses tehnika arenguga hiljemalt viie aasta möödumisel selle jõustumisest.
Artikkel 8
Üleminekusäte
Artikli 3 lõike 1 punkte d ja e ning artikli 4 punkte b, c ja d ei kohaldata trükitud reklaammaterjalidele ja trükitud tehnilistele reklaammaterjalidele, mis on avaldatud enne 30. märtsi 2012.
Artikkel 9
Jõustumine
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Määrust kohaldatakse alates 30. novembrist 2011. Artikli 3 lõike 1 punkte d ja e ning artikli 4 punkte b, c ja d kohaldatakse aga alates 30. märtsist 2012.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. september 2010

Labels: 12
7
3
14